**Ministru kabineta rīkojuma projekta “Par valsts nekustamo īpašumu “Jaunlāčusils” Alsviķu pagastā, Alūksnes novadā un “Jaunlāčusils” Ilzenes pagastā, Alūksnes novadā nodošanu Aizsardzības ministrijas valdījumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma mērķis ir Aizsardzības ministrijai pārņemt valdījumā no Zemkopības ministrijas nekustamo īpašumu “Jaunlāčusils” kopumu, tādējādi paplašinot militārā poligona “Lāčusils” teritoriju par 2387,43 ha.  Tiesību akts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Aizsardzības ministrijas iniciatīva, Ministru kabineta 2015. gada 22. decembra sēdes protokola Nr. 68 (91. §) informatīvais ziņojums “Par Nacionālo bruņoto spēku mācību infrastruktūras attīstību un paplašināšanu” (TA-2853). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai stiprinātu Zemessardzes kapacitāti un lomu valsts aizsardzībā, attīstot tās kaujas un reaģēšanas spējas, t. sk. palielinot rekrutēto zemessargu skaitu un veicot kaujas mācību modernizāciju, Aizsardzības ministrija organizē arī atbilstošas infrastruktūras nodrošināšanu, kas iekļauj militāro mācību poligonu attīstību.  Ministru kabinetā 2015. gada 22. decembrī ir iesniegts un apstiprināts informatīvais ziņojums “Par Nacionālo bruņoto spēku mācību infrastruktūras attīstību un paplašināšanu” (TA-2853), sēdes protokols Nr. 68 (91. §), kas paredz ne tikai primāri attīstīt Ādažu nacionālās mācību bāzi, bet arī paplašināt militāro mācību poligonu “Lāčusils”.  Aizsardzības ministrijas valdījumā ir nekustamā īpašuma objekts “Lāčusils” Alsviķu pagastā, Alūksnes novadā 63,55 ha platībā, kurā izvietota valsts aizsardzības nozīmes apbūve. Lai attīstītu poligona apbūves infrastruktūru dienvidaustrumu virzienā, ir jau pārņemti nekustamie īpašumi “Meža Strautiņi”, “Namdari” un “Silmalas” Alsviķu pagastā, Alūksnes novadā ar kopējo platību 28,5 ha.  Teritorija “Jaunlāčusils” ietver divus valsts Zemkopības ministrijas valdījuma nekustamos īpašumus (kadastra numuri 3642 004 0095 un 3652 003 0142), t. sk. četras zemes vienības (kadastra apzīmējumi 3642 003 0011, 3642 004 0063, 3642 008 0048 un 3652 003 0137) un sešas būves (ceļus uz minētajām zemes vienībām ar kadastra apzīmējumiem:  3642 003 0011 001,  3642 008 0029 003,  3642 008 0048 002,  3652 003 0095 001,  3652 003 0095 002 un  3652 003 0137 001), kam īpašumtiesības nostiprinātas Alsviķu pagasta zemesgrāmatas nodalījumā Nr. 100000577317 un Ilzenes pagasta zemesgrāmatas nodalījumā Nr. 100000577008.  Saskaņā ar zemesgrāmatas un Nekustamā īpašuma valsts kadastra informācijas sistēmas datiem pārņemamās teritorijas zemes vienībām ir reģistrēti šādi apgrūtinājumi:  \* ekspluatācijas aizsargjoslas teritorija ap citu ģeodēziskā tīkla punktu;  \* no 10 līdz 25 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos;  \* sanitārās aizsargjoslas teritorija ap atklātu notekūdeņu attīrīšanas filtrācijas lauku;  \* ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos;  \* īpaši aizsargājams meža iecirknis;  \* dabas lieguma teritorija, ja tā nav iedalīta funkcionālajās zonās;  \* mikroliegumu teritorija;  \* mikroliegumu buferzonas teritorija;  \* pierobeža.  Minētie ierobežojumi ir apzināti, un nekustamo īpašumu faktiskā izmantošana tiks īstenota saskaņā ar izstrādē esošo lokālplānojumu, atbilstoši Alūksnes novada pašvaldības 2018. gada 26. jūlijā izsniegtajam darba uzdevumam un iesaistīto institūciju izsniegtajiem nosacījumiem.  Nekustamo īpašumu “Jaunlāčusils” kopuma pārņemšana paredz izvērst poligona teritoriju ziemeļu, ziemeļrietumu un dienvidrietumu virzienā, nodrošinot plašāku militāro mācību organizēšanas iespējas apvidū, t. sk. dažādas kaujas šaušanas apmācības un munīcijas novietnes, kas prasa ievērot atbilstošu drošības pasākumu reglamentu buferzonām.  Poligona kopējā teritorija aizņems 24,7948 km2, tādējādi nodrošinot reģionālās nozīmes poligona izveidi Vidzemes austrumos. Attīstot infrastruktūru, paredzēts izbūvēt poligona apmācību vietas un vairākas šautuves dažāda veida ieročiem, ierīkot mācību laukumu un poligona atbalstošo infrastruktūru – spridzināšanas laukumu, UXO zonu, inženieru apmācības vietas un teritorijas kaujai apvidū, t. sk. mehanizēto kaujas vienību apmācībai. Tas atvieglos Ādažu nacionālā mācību centra noslodzi Latvijas centrālajā daļā.  Vidzemes reģionā dislocētas gan Zemessardzes vienības, gan Nacionālo bruņoto spēku Kājnieku skola. Tādējādi mācību poligona “Lāčusils” paplašinātā teritorija paredzēta gan Zemessardzes, gan Nacionālo bruņoto spēku profesionālā dienesta mācību vajadzībām, uzlabojot apstākļus kaujas vienību kolektīvo apmācību īstenošanai.  2017. gada 22. jūnijā starp Zemkopības ministrijas akciju sabiedrību “Latvijas valsts meži” un Aizsardzības ministriju tika noslēgta vienošanās par sadarbību nolūkā noformēt dokumentus par veicamajiem darbiem, lai poligona “Lāčusils” paplašināšanai tiktu nodota Zemkopības ministrijas valdījumā un akciju sabiedrības “Latvijas valsts meži” pārvaldīšanā esošā valsts zemes teritorija Alsviķu pagastā un Ilzenes pagastā, Alūksnes novadā (kopējā platība – 2387,43 ha).  2018. gada 24. aprīlī tika noslēgta papildvienošanās, precizējot nekustamo īpašumu sastāvu, kas tiks nodots, papildinot to ar būvēm, kas atrodas uz Zemkopības ministrijas valdījuma zemes vienībām.  Akciju sabiedrība “Latvijas valsts meži” par nekustamo īpašumu “Jaunlāčusils” teritoriju ir noslēgusi medību tiesību nomas līgumus:   1. ar biedrību “Mednieku klubs “Rezakas sili””, 2011. gada 1. jūlija līgums Nr. 5.7-2.1/000m/220/11/22; 2. ar fizisku personu, 2011. gada 1. jūlija līgums Nr. 5.7-2.1/000o/220/11/24; 3. ar biedrību “Mednieku biedrība “Ezerlāse””, 2014. gada 15. aprīļa līgums Nr. 5.7-2.1\_000o\_220\_14\_20; 4. ar biedrību “Mednieku klubs “Hubertus””, 2017. gada 20. janvāra līgums Nr. 5-7.2\_0001\_220\_17\_1.   Pārņemot “Jaunlāčusils” teritoriju, paredzēts pārņemt arī minētās saistības, pārjaunojot minētos medību tiesību līgumus uz Aizsardzības ministriju, ņemot vērā Aizsardzības ministrijai kā valsts pārvaldes iestādei normatīvajos aktos noteiktos ierobežojumus.  Fiziskas personas dati tiek izmantoti iespējami minimālā apjomā (atbilstoši Eiropas Parlamenta un Padomes regulai Nr. 2016/679) un tiktāl, cik nepieciešams uzdevuma izpildei – šajā gadījumā poligona “Lāčusils” paplašināšanai un pastarpināti saistību pārņemšanai, t. sk. līgumu noslēgšanai, kur fiziskas personas dati ir līguma neatņemama līgumslēdzēja puses rekvizītu daļa, t. i., datu aprite ir tieši saistīta ar līguma nodošanu un pieņemšanu.  Inženierbūve (Karabāzes ceļš) ar kadastra apzīmējumu 3642 008 0048 001 atrodas uz pārņemamām zemes vienībām ar kadastra apzīmējumiem 3642 008 0048 un 3642 004 0063. Atbilstoši Nekustamā īpašuma valsts kadastra informācijas sistēmas datiem akciju sabiedrība “Latvijas valsts meži” reģistrēta kā būves tiesiskais valdītājs. Akciju sabiedrība “Latvijas valsts meži” savā rīcībā ar kapitālsabiedrības mantu, t.i., inženierbūvi, kas nepieciešama Aizsardzības ministrijai valsts funkciju veikšanai, ievēros Publiskas personas finanšu līdzekļu un mantas izšķērdēšanas novēršanas likuma normas, noslēdzot bezatlīdzības lietošanas līgumu līdz kapitālsabiedrībai piederošās mantas atsavināšanai par labu valstij Aizsardzības ministrijas personā, tādējādi nodrošinot zemes un būves nedalāmības principu.  Atsaucoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta sesto daļu, valsts zemes īpašumu valdītāja maiņu apstiprina Ministru kabinets. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības militāro objektu un iepirkumu centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekta un tā sākotnējās ietekmes novērtējuma ziņojuma (anotācijas) publikācija Aizsardzības ministrijas mājaslapā / Valsts kancelejas mājaslapā. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Zemkopības ministrija, akciju sabiedrība “Latvijas valsts meži”, Valsts aizsardzības militāro objektu un iepirkumu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts īstenojams Aizsardzības ministrijai piešķirto valsts budžeta līdzekļu ietvaros no valsts budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem. |

Aizsardzības ministrs Raimonds Bergmanis

Valsts sekretārs Jānis Garisons

A. Krastiņš, 67300229

andis.krastins@vamoic.gov.lv